CELEX: 52005PC0154
Language: da
Date: 2005-04-20
Title: Forslag til Rådets forordning om ændring af Rådets forordning (EF) nr. 1466/97 om styrkelse af overvågningen af budgetstillinger samt overvågning og samordning af økonomiske politikker

Vigtig juridisk meddelelse

|

52005PC0154

Forslag til Rådets forordning om ændring af Rådets forordning (EF) nr. 1466/97 om styrkelse af overvågningen af budgetstillinger samt overvågning og samordning af økonomiske politikker  /* KOM/2005/0154 endelig udg. - SYN 2005/0064 */  

	Bruxelles, den 20.4.2005KOM(2005) 154 endelig2005/0064 (SYN)Forslag tilRÅDETS FORORDNINGom ændring af Rådets forordning (EF) nr. 1466/97 om styrkelse af overvågningen af budgetstillinger samt overvågning og samordning af økonomiske politikker(forelagt af Kommissionen)BEGRUNDELSE1. Det Europæiske Råd blev på mødet den 17. juni 1997 i Amsterdam enigt om en stabilitets- og vækstpagt i overensstemmelse med principperne og procedurerne i traktaten. Det Europæiske Råd noterede imidlertid i juni 2004, at der er behov for at skabe gennemsigtighed og nationalt ejerskab til EU's finanspolitiske ramme og forbedre håndhævelsen af dens regler og bestemmelser. Kommissionen offentliggjorde en meddelelse den 3. september 2004 om "Forbedring af den økonomiske styring og afklaring af gennemførelsen af stabilitets- og vækstpagten", hvor den gav en orientering om stabilitets- og vækstpagtens fremtidige indretning og opfordrede til, at dens økonomiske fundament blev understøttet, samtidig med at dens troværdighed og håndhævelse blev styrket.Efter Kommissionens meddelelse indledte Rådet og Kommissionen diskussioner for at nå til enighed om en reform af stabilitets- og vækstpagten. Den 20. marts 2005 vedtog Rådet en rapport om en bedre gennemførelse af stabilitets- og vækstpagten. Rådet lagde i sin rapport vægt på at forbedre styringen og det nationale ejerskab til den finanspolitiske ramme, understøtte pagtens økonomiske grundlag og øge dens effektivitet, både i forebyggende og korrigerende henseende, sikre de offentlige finansers holdbarhed på lang sigt, fremme væksten og undgå, at der pålægges fremtidige generationer uforholdsmæssigt store byrder.Den 22. og 23. marts 2005 godkendte Det Europæiske Råd rapporten og erklærede, at den opdaterer og supplerer stabilitets- og vækstpagten, der består af Rådets forordning (EF) nr. 1466/97 og (EF) nr. 1467/97 og Det Europæiske Råds resolution om stabilitets- og vækstpagten af 7. juli 1997.I formandskabets konklusioner fra mødet den 22. og 23. marts 2005 opfordrede Det Europæiske Råd Kommissionen til at fremsætte forslag til ændring af Rådets forordninger i overensstemmelse med Rådets rapport, som gav udtryk for, at Rådet foretrak, at ændringer af de gældende forordninger blev holdt på et minimum.2. Ud over de ændringer, der afspejler ovennævnte enighed, foretages der nogle ændringer af primært teknisk karakter i forordning 1466/97 for at sikre overensstemmelse med Rådets rapport. Især har erfaringen vist, at de frister, der fastsættes for Rådets behandling af stabilitets- og konvergensprogrammerne, har været for stramme. Det foreslås derfor at forlænge disse frister.2005/0064 (SYN)Forslag tilRÅDETS FORORDNINGom ændring af Rådets forordning (EF) nr. 1466/97 om styrkelse af overvågningen af budgetstillinger samt overvågning og samordning af økonomiske politikkerRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 99, stk. 5,under henvisning til forslag fra Kommissionen[1],i henhold til fremgangsmåden i traktatens artikel 252, ogud fra følgende betragtninger:(1) Stabilitets- og vækstpagten bestod oprindelig af Rådets forordning (EF) nr. 1466/97 af 7. juli 1997 om styrkelse af overvågningen af budgetstillinger samt overvågning og samordning af økonomiske politikker[2], Rådets forordning (EF) nr. 1467/97 om fremskyndelse og afklaring af gennemførelsen af proceduren i forbindelse med uforholdsmæssigt store underskud[3] og resolutionen af 17. juni 1997 om stabilitets- og vækstpagten[4]. Stabilitets- og vækstpagten har vist sin nytte ved at fokusere på budgetunderskud og har derved bidraget til en høj grad af makroøkonomisk stabilitet med lav inflation og lave renter, hvilket er en forudsætning for at skabe holdbar vækst og større beskæftigelse.(2) Den 20. marts 2005 vedtog Rådet en rapport om en bedre gennemførelse af stabilitets- og vækstpagten, der sigter på at forbedre styringen og det nationale ejerskab til den finanspolitiske ramme ved at understøtte pagtens økonomiske grundlag og øge dens effektivitet, både i forebyggende og korrigerende henseende, på at sikre de offentlige finansers holdbarhed på lang sigt, fremme væksten og undgå, at der pålægges fremtidige generationer uforholdsmæssigt store byrder. Rapporten blev godkendt af Det Europæiske Råd i formandskabets konklusioner af 23. marts 2005[5], hvor det anføres, at rapporten opdaterer og supplerer stabilitets- og vækstpagten.(3) Der er behov for at styrke stabilitets- og vækstpagten og afklare dens implementering for at forbedre samordningen og overvågningen af de økonomiske politikker. I denne forbindelse bør der tages passende hensyn til de ændrede omstændigheder, særlig den øgede økonomiske forskelligartethed i et EU med 25 medlemsstater og udsigterne til demografiske ændringer.(4) Der er behov for at ændre forordning (EF) nr. 1466/97, sådan at den aftalte forbedring af stabilitets- og vækstpagtens implementering kan gennemføres fuldstændig.(5) Efterlevelse af den mellemfristede budgetmålsætning vil gøre det muligt for medlemsstaterne at klare normale konjunkturudsving, samtidig med at de holder underskuddet på deres offentlige finanser under referenceværdien på 3 % af BNP, og at sikre hurtige fremskridt hen imod holdbare offentlige finanser. Under hensyntagen hertil vil dette give budgetmæssig manøvrefrihed, især til offentlige investeringer.(6) De mellemfristede budgetmålsætninger bør differentieres for de enkelte medlemsstater for at tage højde for deres forskelligartede økonomiske og budgetmæssige stilling og udsigter. De landespecifikke mellemfristede budgetmålsætninger bør fastsættes og revideres med regelmæssige mellemrum af Rådet på grundlag af en henstilling fra Kommissionen.(7) Medlemsstater, som endnu ikke har opfyldt den mellemfristede budgetmålsætning, bør sikre en årlig minimumsforbedring af deres konjunkturkorrigerede saldo, eksklusive engangsforanstaltninger og midlertidige foranstaltninger. Forbedringen bør være større i økonomiske opgangstider; den kan være mere begrænset i økonomiske nedgangstider.(8) Ved sin undersøgelse og overvågning af stabilitets- og konvergensprogrammerne og ikke mindst af den mellemfristede budgetmålsætning eller den tilsigtede tilpasning i retning af denne målsætning bør Rådet tage hensyn til gennemførelsen af større strukturreformer, som har direkte langsigtede omkostningsbesparende virkninger, bl.a. ved at øge den potentielle vækst, og derfor en konstaterbar indvirkning på de offentlige finansers holdbarhed på lang sigt. Med henblik herpå bør stabilitets- og konvergensprogrammerne omfatte en beskrivelse af større strukturreformer og en omfattende og detaljeret vurdering af disses kvantitative virkninger på budgetstillingen over tid.(9) Fristerne for Rådets undersøgelse af stabilitets- og konvergensprogrammerne har været for stramme og bør forlænges.(10) Forordning (EF) nr. 1466/97 bør derfor ændres i overensstemmelse hermed -UDSTEDT FØLGENDE FORORDNING:Artikel 1I forordning (EF) nr. 1466/97 af 7. juli 1997 foretages følgende ændringer:1) Følgende indsættes som artikel 2a:” Artikel 2aDer fastsættes mellemfristede målsætninger om en budgetstilling tæt på balance eller i overskud for hver medlemsstat inden for rammerne af den procedure, der er omhandlet i traktatens artikel 99, stk. 2. Disse mellemfristede budgetmålsætninger skal tages op til fornyet overvejelse med regelmæssige mellemrum og revideres efter behov. Disse landespecifikke mellemfristede budgetmålsætninger fastsættes på et niveau, som gør det muligt for medlemsstaterne at klare normale konjunkturudsving, samtidig med at det offentlige underskud holdes på under referenceværdien på 3 % af BNP, at sikre hurtige fremskridt hen imod holdbare offentlige finanser og under hensyntagen hertil at opnå budgetmæssig manøvrefrihed, især til offentlige investeringer.”2) I artikel 3, stk. 2, foretages følgende ændringer:a) litra a) affattes således:”a) den tilsigtede tilpasning i retning af den mellemfristede budgetmålsætning for det offentlige overskud/underskud og den forventede udvikling for den offentlige gældskvote"b) litra c) affattes således:”c) en beskrivelse af de budgetforanstaltninger og andre økonomisk-politiske foranstaltninger, der træffes og/eller foreslås for at opfylde målsætningerne i programmet, og, for så vidt angår centrale budgetforanstaltninger og større strukturreformer, en omfattende og detaljeret vurdering af disses kvantitative virkninger på budgetstillingen på kort, mellemlang og lang sigt”.3) I artikel 5 foretages følgende ændringer:a) stk. 1, første afsnit, affattes således:”1. På grundlag af den vurdering, der foretages af Kommissionen og af det ved artikel 114 nedsatte udvalg, undersøger Rådet inden for rammerne af den multilaterale overvågning efter artikel 99, om den tilsigtede tilpasning i programmet er tilstrækkelig ambitiøs, om de økonomiske antagelser, som programmet er baseret på, er realistiske, og om de foranstaltninger, der træffes og/eller foreslås, er tilstrækkelige til at nå den tilsigtede tilpasning i retning af den mellemfristede budgetmålsætning. Rådet tager ved vurderingen af den tilsigtede tilpasning i retning af den mellemfristede budgetmålsætning i betragtning, om den pågældende medlemsstat sikrer en årlig minimumsforbedring i sin konjunkturkorrigerede saldo, eksklusive engangsforanstaltninger og andre midlertidige foranstaltninger, og om en større forbedring sikres i økonomiske opgangstider. Rådet tager også hensyn til gennemførelsen af større strukturreformer, som har direkte langsigtede omkostningsbesparende virkninger, bl.a. ved at øge den potentielle vækst, og derfor en konstaterbar indvirkning på de offentlige finansers holdbarhed på lang sigt.”b) i stk. 2 erstattes ordene ”to måneder” med ordene ”tre måneder”.4) I artikel 7, stk. 2, foretages følgende ændringer:a) litra a) affattes således:”a) den tilsigtede tilpasning i retning af den mellemfristede budgetmålsætning for det offentlige overskud/underskud og den forventede udvikling for den offentlige gældskvote, de mellemfristede målsætninger for den monetære politik og forbindelsen mellem disse målsætninger og henholdsvis pris- og valutakursstabilitet”b) litra c) affattes således:”c) en beskrivelse af de budgetforanstaltninger og andre økonomisk-politiske foranstaltninger, der træffes og/eller foreslås for at opfylde målsætningerne i programmet, og, for så vidt angår centrale budgetforanstaltninger og større strukturreformer, en omfattende og detaljeret vurdering af disses kvantitative virkninger på budgetstillingen på kort, mellemlang og lang sigt”.5) I artikel 9 foretages følgende ændringer:a) stk. 1, første afsnit, affattes således:“1. På grundlag af den vurdering, der foretages af Kommissionen og af det ved artikel 114 nedsatte udvalg, undersøger Rådet inden for rammerne af den multilaterale overvågning efter artikel 99, om den tilsigtede tilpasning i programmet er tilstrækkelig ambitiøs, om de økonomiske antagelser, som programmet er baseret på, er realistiske, og om de foranstaltninger, der træffes og/eller foreslås, er tilstrækkelige til at nå den tilsigtede tilpasning i retning af den mellemfristede budgetmålsætning. Rådet tager ved vurderingen af den tilsigtede tilpasning i retning af den mellemfristede budgetmålsætning i betragtning, om den pågældende medlemsstat sikrer en årlig minimumsforbedring i sin konjunkturkorrigerede saldo, eksklusive engangsforanstaltninger og andre midlertidige foranstaltninger, og om en større forbedring sikres i økonomiske opgangstider. Rådet tager også hensyn til gennemførelsen af større strukturreformer, som har direkte langsigtede omkostningsbesparende virkninger, bl.a. ved at øge den potentielle vækst, og derfor en konstaterbar indvirkning på de offentlige finansers holdbarhed på lang sigt.”b) i stk. 2 erstattes ordene ”to måneder” med ordene ”tre måneder”.6) Henvisninger til artikel 103 erstattes overalt i forordningen med henvisninger til artikel 99.Artikel 2Denne forordning træder i kraft på tyvendedagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormand 

[1] EUT C […].

[2] EFT L 209 af 2.8.1997, s. 1.

[3] EFT L 209 af 2.8.1997, s. 6.

[4] EFT C 236 af 2.8.1997, s. 1.

[5] Se bilag 2 til konklusionerne fra Det Europæiske Råd den 22.-23. marts 2005.